
Αριθ. Α,Π. 005/432/ΑΣ 145 ( 1 ) 

Κατανομή θέσεως εμπειρογνώμονα σε Αρχή της Εξωτερι- 
' κής Υπηρεσίας. 

Ο ΥΠΟΥΡΓΟΣ ΕΞΩΤΕΡΙΚΟΝ 

Έχοντας υπόψη: 

1. Το άρθρο 52 παρ. 2 του Ν. 419/1976 «περί Οργανι¬ 
σμού του Υπουργείου Εξωτερικών» (Α 221). 

2. Το άρθρο 27 του Ν. 2081 /1992 και το γεγονός ότι με 
την παρούσα απόφαση θα προκληθεί δαπάνη σε βάρος 
του κρατικού Προϋπολογισμού ύψους 1.000.000 περίπου 
δρχ. για το 1994 και 5.700.000 περίπου για κάθε ένα από 
τα επόμενα έτη. 

(Η ανωτέρω δαπάνη για το 1994 δύναται να καλυφθεί 
από την οικεία πίστωση φορέα 09/210 Κ.Α.Ε. 0232). 

3. Την υπηρεσιακή ανάγκη, αποφασίζουμε: 

Ανακαλούμε την υπ’ αριθ. 052/ 330/ ΑΣ105/ 

31.10.1990 (Β. 698) απόφαση με την οποία είχε κατανε- 
μηθεί μία (1) θέση εμπειρογνώμονα της Κεντρικής Υπηρε¬ 
σίας στην Πρεσβεία Μόσχας, εκτιμώντας ότι οι ανάγκες 
που την είχαν επιβάλλει εξέλιπαν, μεταφέρουμε τη θέση 
αυτή και την κατανέμουμε στην πρεσβεία της Ελλάδος 
στη Ρώμη για την κάλυψη διαρκούς φύσεως αναγκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1994 

ο ΥΠΟΥΡΓΟΙ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. Φ.479/257 (2) 

Τροποποίηση της Δ.422/275/ 19.3.1993 Απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 10 και 11 του Ν. 2127/ 
1993 (ΦΕΚ 48/Α ) «Εναρμόνιση προς το Κοινοτικό Δίκαιο 
του φορολογικού καθεστώτος των πετρελαιοειδών προϊό¬ 
ντων, αλκοόλης και αλκοολούχων ποτών και βιομηχανο- 
ποιημένων καπνών και άλλες διατάξεις». 

2. Των κατ’ εφαρμογή των παραπάνω διατάξεων εκδο- 

θεισών αριθ. Δ. 422/275/19.3.1993 και Δ.423/276/ 
19.3.1993 Α.Υ.Ο., σχετικά με τους όρους και τις προϋπο¬ 
θέσεις χορήγησης άδειας εγκεκριμένου αποθηκευτή και 
σύστασης και λειτουργίας φορολογικών αποθηκών. 

3. Την αριθ. 1026431/268/0006Α/2.3.1994 (ΦΕΚ 
154/Β ) Κοινή Απόφαση του Πρωθυπουργού και του 
Υπουργού των Οικονομικών για την ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών. 

4. Την ανάγκη καθιέρωσης ειδικότερων όρων για τη χο¬ 
ρήγηση άδειας εγκεκριμένου αποθηκευτή σε φορείς πα¬ 
ρέμβασης, που ενεργούν για λογαριασμό του Υπουργείου 
Γ εωργίας. 

5. Ότι από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

1. Μετά το άρθρο 4 της αριθ. Δ. 422/275/19.3.1993 
Α.Υ.Ο., προστίθεται άρθρο 4α ως ακολούθως: 

« Αρθρο 4α 

Για τη χορήγηση άδειας εγκεκριμένου αποθηκευτή σε 
φορείς που παραλαμβάνουν αιθυλική αλκοόλη, προερχό¬ 
μενη από υποχρεωτική απόσταξη οίνων, για λογαριασμό 
του Ελληνικού Οργανισμού Παρέμβασης σε εκτέλεση 
σχετικής Σύμβασης, δεν απαιτείται η συνδρομή των προϋ¬ 
ποθέσεων των άρθρων 2, 3 και 4 της παρούσας. 

Στις περιπτώσεις αυτές κατατίθεται στην αρμόδια Τε¬ 
λώ νειακή Αρχή, επιστολή από τον πιο πάνω Ελληνικό Ορ¬ 
γανισμό Παρέμβασης, στην οποία θα αναφέρονται οι λόγοι 
που επιβάλλουν τη χορήγηση της άδειας εγκεκριμένου 
αποθηκευτή, τα προϊόντα που θα παραλαμβάνονται με 
αναστολή του Ειδικού Φόρου Κατανάλωσης και τη φορο¬ 
λογική αποθήκη εντός της οποίας θα αποθηκεύονται 
αυτά. 

Το Υπουργείο Γ εωργίας, στο οποίο υπάγεται ο εν λόγω 
Οργανισμός, θα καταθέτει δήλωση για την κάλυψη των 
αναλογούντων φόρων κατά το χρονικό διάστημα της ανα¬ 
στολής είσπραξης αυτών». 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1994 

Ο ΥΦΥΠΟΥΡΓΟΣ 

ΔΗΜ. ΓΈΩΡΓΑΚΟΠΟΥΛΟΣ 
-♦- 

Αριθ. 1118522/2200/Α0012 (3) 

Παράταση προθεσμίας υποβολής προσωρινών δηλώσεων 
απόδοσης φόρων εισοδήματος, τελών κλ.π. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2238/1994 «κύρωση του Κώδικα 
Φορολογίας Εισοδήματος» περί αποδόσεως φόρων εισο¬ 
δήματος με προσωρινές δηλώσεις, καθώς και τις διατά¬ 
ξεις του Ν. 1642/1986 περί Φ.Π.Α. 

2. Την 1026431 /268/0006Α/2.3.1993 κοινή απόφαση 
του Πρωθυπουργού και του Υπουργού Οικονομικών περί 
ανάθεσης αρμοδιοτήτων στους Υφυπουργούς Οικονομι¬ 
κών. 

3. Τη διάταξη της παραγράφου 5 του άρθρου 22 του Ν. 
2020/1992 με την οποία εξουσιοδοτείται ο Υπουργός Οι¬ 
κονομικών να παρατείνει με αποφάσεις του προθεσμίες 
υποβολής φορολογικών δηλώσεων. 


4. Τα προβλήματα που δημιουργούνται στις Δ.Ο.Υ. και 
τους φορολογούμενους λόγω των απουσιών προσωπικού 
για την άσκηση του εκλογικού δικαιώματος, κατά τις εκλο¬ 
γές της 16ης, 19ης και 23ης Οκτωβρίου 1994. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Παρατείνονται μέχρι 26 Οκτωβρίου 1994 οι προθε¬ 
σμίες απόδοσης φόρων εισοδήματος και Φ.Π.Α. με προ¬ 
σωρινές δηλώσεις, που προβλέπονται από τις διατάξεις 
του Ν. 2238/1994 και του Ν. 1642/1986, που έληξαν στις 
15 Οκτωβρίου 1994. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1994 

Ο ΥΦΥΠΟΥΡΓΟΣ 

ΔΗΜ. ΓΈΩΡΓΑΚΟΠΟΥΛΟΣ 
-♦- 

Αριθ. 24231 (4) 

Πλήρωση θέσεων και καθορισμός τρόπου πλήρωσης αυ¬ 
τών στην Επιτροπή Δημοσίων Κήπων και Δενδροστοι- 

χιών (Εθνικό Κήπο). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΊΑΣ 

Έχοντας υπόψη: 

1. Τις διατάξεις: 

α) Του άρθρου 23 παρ. 1 του Ν. 2190/94 (ΦΕΚ 28/τ.Α7 
3.3.1994). 

β) Του άρθρου 1 παρ. 2 περ. ια του Ν. 1735/87. 

γ) Του Π.Δ. 115/17.3.88 (ΦΕΚ 48/τ.Α717.3.1988) 
«Οργάνωση της Επιτροπής Δημοσίων Κήπων και Δενδρο- 
στοιχιών». 

δ) Του άρθρου 47 - 49 του Υπαλληλικού Κώδικα (Π.Δ. 
611/77). 

ε) Των άρθρων 14,22 και 23 παρ. 4 του Π.Δ. 194/88. 

2. Τις ΠΎ.Σ. αριθ. 211/30.12.93 «Αναστολή των διορι¬ 
σμών και των προσλήψεων στο δημόσιο τομέα έως τις 
30.6.94» και αριθ. 236/7.7.94 «Έγκριση διορισμών και 
προσλήψεων στο δημόσιο τομέα από 1 Αυγούστου 1994 
έως 31 Ιουλίου 1995 (άρθρο 4). 

3. Την πράξη του Υπουργικού Συμβουλίου αριθ. 309/ 
29.7.94, με την οποία εγκρίθηκε η πρόσληψη τακτικού 
προσωπικού στην Επιτροπή Δημοσίων Κήπων και Δενδρο- 
στοιχιών (Εθνικό Κήπο). 

4. Τις υπηρεσιακές ανάγκες της Επιτροπής Δημοσίων 
Κήπων και Δενδροστοιχιών (Εθνικού Κήπου), αποφασί¬ 
ζουμε: 

I. Την πλήρωση δέκα πέντε (15) θέσεων τακτικού προ¬ 
σωπικού της Επιτροπής Δημοσίων Κήπων και Δενδροστοι- 
χιών (Εθνικού Κήπου) με τη διαδικασία και τα αντικειμε¬ 
νικά κριτήρια του Ν. 2190/94, ως εξής: 

Α. Κατηγορία ΔΕ 

Δέκα (10) θέσεις του Κλάδου ΔΕ Δενδροκομίας - Ανθο¬ 
κομίας (Κηπουροί). 

Β. Κατηγορία ΥΕ 

Πέντε (5) θέσεις του κλάδου ΥΕ Φυλάκων - Νυκτοφυ¬ 
λάκων. 

Η δαπάνη για το τρέχον έτος θα ανέλθει στο ποσό των 
19.090.909 δρχ. και ανάλογα θα αυξάνεται για τα επό¬ 
μενα έτη, υπάρχουν δε εγγεγραμμένες πιστώσεις στον 
Προϋπολογισμό του Εθνικού Κήπου. 

II. Ο τρόπος πλήρωσης των ανωτέρω θέσεων καθορίζε¬ 
ται ως ακολούθως: 

Α) Πλήρωση των θέσεων του Κλάδου ΔΕ Δενδροκομίας - 
Ανθοκομίας (Κηπουροί) 

Η πλήρωση των προαναφερομένων θέσεων θα γίνει με 
βάση τα κριτήρια και τη διαδικασία των παρ. 1 -7 του άρ¬ 
θρου 18 του Ν. 2190/94, σύμφωνα με τα οριζόμενα στην 
παρ. 2 του άρθρου 23 του ιδίου νόμου. 

Η οικεία επιτροπή: 

α) θα συγκεντρώσει τις αιτήσεις των υποψηφίων. 

β) θα ελέγξει την ύπαρξη των απαιτουμένων γενικών και 
ειδικών τυπικών προσόντων. 

γ) θα καταρτίσει πίνακα των υποψηφίων που γίνονται 
δεκτοί και για τους οποίους συντρέχουν οι νόμιμες προϋ¬ 
ποθέσεις και πίνακα αποκλεισμένων οι οποίοι δεν πλη¬ 
ρούν τις προϋποθέσεις. 

δ) θα κατατάξει τους υποψηφίους σε πίνακα προτε¬ 
ραιότητας με βάση τα κριτήρια του άρθρου 18 παρ. 6 του 
Ν. 2190/94 και όπου συντρέχει περίπτωση θα ληφθούν 
υπόψη και οι διατάξεις της παρ. 7 του ίδιου άρθρου και των 
παρ. 3 και 17 του άρθρου 21 του ίδιου νόμου. 

ε) θα εγγράψει στον πίνακα αυτό με τη σειρά που προ¬ 
κύπτει από την εφαρμογή των ανωτέρω διατάξεων όλους 
τους υποψηφίους, πλην βεβαίως αυτών που έχουν απο¬ 
κλεισθεί απειδή δεν έχουν τα απαιτούμενα από το νόμο 
προσόντα. 

Από τον πίνακα προτεραιότητας θα διοριστούν με τη 
σειρά που έχουν σ’ αυτόν όσοι αντιστοιχούν στον αριθμό 
των θέσεων του κλάδου, των οποίων η πλήρωση θα προ¬ 
κηρυχθεί, όπως αυτές καθορίζονται στην παρ. 1 της πα¬ 
ρούσας. 

Ο πίνακας αυτός θα δοθεί στη δημοσιότητα, με συνο¬ 
πτική αναφορά των στοιχείων, απ’ όπου θα προκύπτει και 
θα αποδεικνύεται ότι τηρήθηκε ο νόμος. 

Β. Πλήρωση θέσεων κλάδου ΥΕ Φυλάκων - Νυκτοφυλά¬ 
κων 

Η πλήρωση των θέσεων θα γίνει σύμφωνα με όσα προα- 
ναφέρθηκαν στην περίπτωση Α (στοιχεία α, β, γ και ε) της 
παρούσας. 

Η κατάταξη των υποψηφίων του κλάδου αυτού θα γίνει 
με βάση τα κριτήρια της παρ. 8 του άρθρου 18 του Ν. 
2190/94 και όπου συντρέχει περίπτωση θα ληφθούν 
υπόψη και οι διατάξεις της παρ. 11 του ιδίου άρθρου και 
των παρ. 3 και 17 του άρθρου 21 του ίδιου νόμου. 

Επισημαίνεται ότι, σύμφωνα με τη διάταξη της παρ. 3 
του άρθρου 1 του Ν. 2190/94 ισχύουν σε κάθε περίπτωση 
οι προϋποθέσεις διορισμού ή πρόσληψης, οι οποίες προ- 
βλέπονται από τις εκάστοτε γενικές και ειδικές διατάξεις 
και κανονισμούς. 

III. Συναφώς αναφέρεται ότι το ΑΣΕΠ έχει τη διακριτική 
ευχέρεια να ασκεί και αυτεπαγγέλτως έλεγχο της τήρησης 
των σχετικών με τις προσλήψεις διατάξεων του Ν. 2190/ 
94. 

Η απόφαση αυτή να κοινοποιηθεί, με απόδειξη, στον 
Πρόεδρο και τα μέλη της οικείας Επιτροπής. 

IV. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 19 Οκτωβρίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΝΑΣΤ. ΠΕΠΟΝΗΣ ΓΕΩΡΓ. ΜΩΡΑΤΓΓΗΣ 


Αριθ. 50820 (5) 

Έγκριση καταβολής δαπανών μισθωμάτων σε συνδικαλι¬ 
στικές οργανώσεις. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 5 του Ν. 2224/94 «Ρύθμιση 
θεμάτων Εργασίας, συνδικαλιστικών δικαιωμάτων, 
κ.λπ.». 

3. Την αριθ. 22/1.6.94 απόφαση του Δ.Σ. του Ο.Ε.Ε. και 
το αριθ. 53714/29.9.94 έγγραφο. 

4. Την έγγραφη πίστωση στον ΚΑΕ 813 του προϋπολο¬ 
γισμού του Ο.Ε.Ε. για την προκαλούμενη δαπάνη (άρθρ. 
27 Ν. 2081/92 και άρθρ. 29 Ν. 1558/85). 

5. Την αριθ. 80170/94 κοινή απόφαση του Πρωθυπουρ¬ 
γού και του Υπουργού Εργασίας «Ανάθεση αρμοδιοτήτων 
στον Υφυπουργό Εργασίας», αποφασίζουμε: 

Εγκρίνουμε σύμφωνα με τις διατάξεις του άρθρου 5 
παρ. 1 του Ν. 2224/94, την καταβολή μισθωμάτων στις 
παραπάνω συνδικαλιστικές οργανώσεις. 

1. Πανελλήνια Ομοσπονδία Εργατών Επισιτισμού και 
Υπαλλήλων Τουριστικών Επαγγελμάτων, από 1.6.93 έως 
4.4.94 σύνολο 858.500 δρχ. 

2. Ομοσπονδία Εργ/λων, Κλωστ/γων Ιματ. Δερμ. Ελλά¬ 
δος από 1.1.92 έως 10.3.94, σύνολο 1.412.264 δρχ. 

3. Ομοσπονδία Εργ/λων Κεραμικής και Συναφών Επαγ¬ 
γελμάτων από 1.1.94 έως 31.1.94, σύνολο 30.000 δρχ. 

4. Ομοσπονδία θυρωρών Ελλάδος, από 1.1.92 έως 
14.1.94, σύνολο 592.614 δρχ. 

5. ΟΜΕ, ΔΕΗ, από 1.10.93 έως 31.1.94 σύνολο 
233.320 δρχ. 

Προϋπόθεση για την καταβολή των πιό πάνω ποσών 
αποτελεί η συνδρομή των προϋποθέσεων που τίθενται 
από την αριθ. 50285/93 απόφαση. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 17 Οκτωβρίου 1994 

Ο ΥΦΥΠΟΥΡΓΟΣ 

Γ. ΑΔΑΜΟΠΟΥΛΟΣ 

- +- 

Αριθ. 50873 (6) 

Τροποποίηση διατάξεως του Κανονισμού «περί προϋπο¬ 
θέσεων παροχής κατοικίας και δανείων υπό του Ο. Ε. Κ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» όπως τροποποιήθηκαν. 

3. Τις διατάξεις των άρθρων 2,4 και 6 του Ν.Δ. 2963/54 
«περί ιδρύσεως Αυτονόμου Οργανισμού Εργατικής Κατοι¬ 
κίας», όπως τροποποιήθηκαν και ισχύουν σήμερα. 

4. Τις διατάξεις του Κανονισμού «περί προϋποθέσεων 
παροχής κατοικίας και δανείων υπό του Ο.Ε.Κ.», όπως 
τροποποιήθηκαν και ισχύουν σήμερα. 

5. Το αριθ. 27603/3495 από 9 Αυγούστου 1994 έγ¬ 
γραφο του Ο.Ε.Κ., με το οποίο μας υπέβαλε αποσπά¬ 
σματα πρακτικών των αριθ. 55/28.7.1994 και 57/ 
4.8.1994 συνεδριάσεων του Διοικητικού του Συμβου- 

λίου. 

6. Τις διατάξεις του άρθρου 27 του Ν. 2081/1992 και 
29Α του Ν. 1558/85 και το γεγονός ότι από τις διατάξεις 
της απόφασης αυτής δεν προκαλεΐται δαπάνη σε βάρος 
του Προϋπολογισμού του Ο.Ε.Κ. 

7. Την αριθ. 80170/26.7.94 απόφαση του Πρωθυπουρ¬ 
γού και Υπουργού Εργασίας, για ανάθεση αρμοδιοτήτων 
στον Υφυπουργό Εργασίας, αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Εργατικής Κατοικίας που πήρε στις συνε¬ 
δριάσεις του αριθ. 55 της 28 Ιουλίου 1994 και 57 της 4 Αυ- 
γούστου 1994 και εγκρίνουμε, στον «Κανονισμό περί 
προϋποθέσεων παροχής κατοικίας και δανείων υπό του 
Ο.Ε.Κ.» να τροποποιηθεί η παράγραφος 3 του άρθρου 29 
αυτού όπως παρακάτω: 

«3. Η απαγόρευση της παραγράφου 1 του άρθρου αυτού 
δεν ισχύει προκειμένης: 

α) χορηγήσεως δανείων για επισκευή, επέκταση, ανα¬ 
μόρφωση ή αποπεράτωση υπάρχουσας κατοικίας για τα 
οποία είναι δυνατή η υπέρ του Ο.Ε.Κ. εγγραφή Β' ή μετα¬ 
γενέστερης υποθήκης και 

β) χορηγήσεως δανείων ΕΣΑΚ, για τα οποία είναι δυνατή 
η υπέρ Ο.Ε.Κ. εγγραφή δεύτερης υποθήκης με την προϋ¬ 
πόθεση και στις δύο περιπτώσεις, ότι τούτο δεν απαγο¬ 
ρεύεται ρητά από τον φορέα που έχει προηγηθεί στην εγ¬ 
γραφή υποθήκης και εφ’ όσον η αξία του ακινήτου μετά 
από εκτίμηση των Τεχνικών Υπηρεσιών του Ο.Ε.Κ. καλύ¬ 
πτει το σύνολο των δανείων στην α' περίπτωση και τα δύο 
δάνεια στην β' περίπτωση». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1994 

ο ΥΦΥΠΟΥΡΓΟΣ 

ΓΙΩΡΓΟΣ ΑΔΑΜΟΠΟΥΛΟΣ 
-♦- 

Αριθ. Ε5/2441 (7) 

Πρακτική άσκηση σπουδαστών στο Υπουργείο 
Γ εωργίας. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351/83 (ΦΕΚ 56/Α') «Εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρο 27 του Ν. 2081/92 
(ΦΕΚ 154/Α). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ. 3 και 4 της παρούσας και αναφέρεται το 
ύψος της προκαλουμένης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της. 

4. Τις προηγούμενες αποφάσεις των Υπουργών Γεωρ¬ 
γίας και Εθνικής Παιδείας και θρησκευμάτων. 

5. Την απόφαση του Πρωθυπουργού και του Υπουργού 
Εθνικής Παιδείας και θρησκευμάτων αριθμ. Η/5615/94 
Φ-Ε.Κ. 567/τ.Β'/21.7.94 «Αρμοδιότητες Αναπληρωτή 
Υπουργού Εθνικής Παιδείας και θρησκευμάτων». 

6. Την ανάγκη εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευ¬ 
σης προκειμένου να αποκτήσουν την απαιτούμενη επαγ¬ 


γελματική εμπειρία, αποφασίζουμε: 

1. Καθορίζουμε τον αριθμό των θέσεων πρακτικής 
άσκησης σπουδαστών Τ.Ε.Ι. στην Α.Τ.Ε. Κάρτα Α.Ε. θυ¬ 
γατρική της Αγροτικής Τράπεζας της Ελλάδος, αρμοδιό¬ 
τητας Υπουργείου Γεωργίας, ως εξής: 

Α.Τ.Ε. Κάρτα Α.Ε. 

θέσεις: (5) σπουδαστών Σχολής Διοίκησης και Οικονο¬ 
μίας (Σ.Δ.Ο.) 

(1) σπουδαστή Σχολής Τεχνολογικών Εφαρ¬ 
μογών (Σ.Τ.ΕΦ.) 

2. Η πρακτική άσκηση στο επάγγελμα των σπουδαστών 
Τ.Ε.Ι. πραγματοποιείται ανά εξάμηνο κάθε ακαδημαϊκού 
έτους, αρχίζοντας από 1.10.1994. 

3. Οι αποζημιώσεις και ασφαλιστικές εισφορές των 
ασκούμενων σπουδαστών Τ.Ε.Ι. βαρύνουν τον προϋπολο¬ 
γισμό της Α.Τ.Ε. Κάρτα Α.Ε. 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Α.Τ.Ε. Κάρτα 
Α.Ε., ύψους 1.090.800 δρχ., περίπου για το τρέχον οικο¬ 
νομικό έτος (6χ60.600χ3μ.) και 4.363.200 δρχ., 
(6x60.600x12 μήνες), περίπου για καθένα από τα επό¬ 
μενα οικονομικά έτη. 

Για την ανωτέρω δαπάνη έχει εγγραφεί πίστωση στον 
προϋπολογισμό της ΑΤΕ Κάρτα Α.Ε., ύψους 3.000.000 
δρχ., με τα στοιχεία Κ.Α.Ε. 60.00 «Λογ/σμοί εξόδων - 
Αμοιβές προσωπικού». 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1994 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΠΑΙΔΕΙΑΣ 

γεορπας και θρησκευμάτων 

ΓΕΩΡΓ. ΜΩΡΑΤΓΗΣ ΦΙΛΙΠΠΟΣ ΠΕΤΣΑΛΝΙΚΟΣ 

-♦- 

Αριθ. Οικ. Κ1/2705 (8) 

Πλήρωση θέσεων στο Εμπορικό και Βιομηχανικό Επιμελη¬ 
τήριο Πειραιά και καθορισμός τρόπου πλήρωσης των 
θέσεων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) του άρθρου 23 του Ν. 2190/1994 (ΦΕΚ 28/Α/ 
3.3.94), 

β) του άρθρου 1 παραγρ. 2 περ. ια' του Ν. 1735/1987, 
γ) του άρθρου 47 του Υπαλληλικού Κώδικα (ΠΔ 611/ 
1977), 

δ) των άρθρων 11, 17 και 24 παραγρ. 4 του ΠΔ 194/ 
1988, 

ε) της ΠΥΣ 211/1993 (ΦΕΚ 219/Α/31.12.93) «Ανα¬ 
στολή των διορισμών και των προσλήψεων στο Δημόσιο 
Τομέα» και της ΠΥΣ 236/7.7.94 (ΦΕΚ 115/Α/7.7.94) 
«Έγκριση διορισμών και προσλήψεων στο Δημόσιο Τομέα 
από 1.8.94 έως 31.7.95». 

2. Την πράξη του Υπουργικού Συμβουλίου αριθμ. 297/ 
20·7.94, με την οποία εγκρίθηκε η πλήρωση θέσεων προ¬ 
σωπικού από το Εμπορικό και Βιομηχανικό Επιμελητήριο 
Πειραιά, καθώς και το αριθμ. 661/23.8.94 έγγραφο της 
Γραμματείας του Υπουργικού Συμβουλίου. 

3. Τις λειτουργικές ανάγκες του Εμπορικού και Βιομη¬ 
χανικού Επιμελητηρίου Πειραιά. 

4. Την αριθμ. Β3/356/21.7.94 Κοινή Απόφαση Πρωθυ- 

Υπουργού Εμπορίου σχετικά με ανάθεση αρ- στην ξένη γλωσσά και μόνο για όσους κριθεί από την εξέ¬ 
ταση αυτή, ότι κατέχουν το προσόν της γλωσσης. 
ιιι. Επισπυαίνεται ότι ευθύς ως λειτουργήσει το ΑΣΕΠ, 


πουργού και 

μοδιοτήτων στον Υφυπουργό Εμπορίου, αποφασίζουμε: 

I. Την πλήρωση των παρακάτω θέσεων στο Εμπορικό 
και Βιομηχανικό Επιμελητήριο Πειραιά, οι οποίες θα πλη¬ 
ρωθούν με την διαδικασία και τα αντικειμενικά κριτήρια 
|του Ν. 2190/1994: 

; - Μία (1) θέση του Κλάδου ΤΕ Πληροφορικής 
! - Μία (1) θέση του Κλάδου ΔΕ Μεταφραστών - Διερμη¬ 
νέων. 

Για την αντιμετώπιση της δαπάνης έχει προβλεφθεί 
σχετική πίστωση στους αντίστοιχους ΚΑΕ. 

II. Ο τρόπος πλήρωσης των ανωτέρω θέσεων καθορίζε¬ 
ται ως ακολούθως: 

Α) Η πλήρωση της θέσης του Κλάδου ΤΕ Πληροφορι¬ 
κής, θα γίνει με βάση τα κριτήρια και την διαδικασία των 
παραγρ. 1 -6 του άρθρου 18 του Ν. 2190/94, σύμφωνα με 
τα οριζόμενα στην παρ. 2 του άρθρου 23 του ιδίου νόμου. 

Η οικεία Επιτροπή: 

α) θα συγκεντρώσει τις αιτήσεις των υποψηφίων (κατά 
κλάδο). 

β) θα ελέγξει την ύπαρξη των απαιτουμένων γενικών και 
ειδικών τυπικών προσόντων. 

γ) θα καταρτίσει πίνακα (κατά κλάδο) των υποψηφίων 
που γίνονται δεκτοί και για τους οποίους συντρέχουν οι 
νόμιμες προϋποθέσεις και πίνακα αποκλεισμένων, οι 
οποίοι δεν πληρούν τις προϋποθέσεις. 

δ) θα κατατάξει τους υποψηφίους κάθε κλάδου σε πί¬ 
νακες προτεραιότητας με βάση τα κριτήρια του άρθρου 18 
παραγρ. 6 του Ν. 2190/94 και όπου συντρέχει περίπτωση 
θα ληφθούν υπόψη και οι διατάξεις των παραγρ. 3 και 17 
του άρθρου 21 του ιδίου νόμου. 

ε) θα εγγράψει στους πίνακες αυτούς (κάθε κλάδου) με 
την σειρά που προκύπτει από την εφαρμογή των ανωτέρω 
διατάξεων όλους του υποψηφίους (κάθε κλάδου) πλην βε¬ 
βαίως αυτών που έχουν αποκλεισθεί, επειδή δεν έχουν τα 
απαιτούμενα από το νόμο προσόντα. 

Από τον πίνακα προτεραιότητας (κάθε κλάδου) θα διο¬ 
ριστούν, με την σειρά που έχουν στον πίνακα, όσοι αντι¬ 
στοιχούν στον αριθμό των θέσεων, του οικείου κλάδου 
των οποίων η πλήρωση θα προκηρυχεί, όπως αυτές καθο¬ 
ρίζονται στην παραγρ. 1 της παρούσας. 

Οι πίνακες αυτοί θα δοθούν στη δημοσιότητα, με συνο¬ 
πτική αναφορά των στοιχείων, απ’ όπου θα προκύπτει και 
θα αποδεικνύεται ότι τηρήθηκε ο νόμος. 

Β) Πλήρωση θέσης 

Κλάδου ΔΕ Μεταφραστών - Διερμηνέων. 

- Για την πλήρωση της θέσης αυτής, σύμφωνα με τις δια¬ 
τάξεις του άρθρου 15 παραγρ. 3 του Ν. 2190/1944, προ- 
βλέπεται διαγωνισμός. 

Ως γνωστόν η διεξαγωγή του διαγωνισμού προϋποθέτει 
την λειτουργία του ΑΣΕΠ. 

Επειδή όμως απόφαση του αρμοδίου Υπουργού είναι να 
αποφευχθεί οποιαδήποτε αυθαίρετη επιλογή, θα ισχύ- 
σουν και για τις κατηγορίες αυτές τα αντικειμενικά κριτή¬ 
ρια και η σειρά προτεραιότητας του άρθρου 18, δηλαδή θα 
εφαρμοστούν τα εκτεθέντα στην αμέσως προηγούμενη 
περίπτωση Α', με στοιχεία α-ε. 

Επειδή, για τον κλάδο αυτό, απαιτείται ως πρόσθετο 
προσόν και η άριστη γνώση ξένης γλώσσας, αυτή αποτε¬ 
λεί, σύμφωνα με την παραγρ. 3 του άρθρου 1 του Ν. 2190/ 
94, απαραίτητη προϋπόθεση διορισμού. 

Συνεπώς η εφαρμογή των κριτηρίων του άρθρου 18 και 
ο καθορισμός με βάση αυτά της σειράς προτεραιότητας 
θα γίνει μετά την προφορική εξέταση των υποψηφίων 


θα ζητηθεί αναδρομικός έλεγχος της τήρησης των σχετι¬ 
κών διατάξεων του Ν. 2190/1994. 

Η απόφαση αυτή να κοινοποιηθεί, με απόδειξη, στον 
Πρόεδρο και στα μέλη της οικείας Επιτροπής. 

IV. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Οκτωβρίου 1994 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΕΜΠΟΡΙΟΥ 

ΑΝΑΣΤ. Π ΕΠΟΝΗΣ ΜΙΧ. ΧΡΥΣΟΧΟΪΔΗΣ 

-ί- 

Αριθ. Α22/920/αα (9) 

Κατάταξη σε ασφαλιστική κλάση και καθορισμός των κατά 
μήνα ημερών εργασίας στην ασφάλιση των μελών της 
Συνεργατικής Σημειωτών Λιμένος Αιγίου. 

Αφού έλαβε υπόψη: 

α. Τις διατάξεις του άρθρου 75 του Κεφαλαίου Γ του Κα¬ 
νονισμού Ασφάλισης του ΙΚΑ (ΑΥΕ 55575/1479/ 
18.11.65, ΦΕΚ 816/85 τ.Β ), όπως ισχύουν σήμερα. 

β) Την 120/37/2.8.94 πρόταση της ΤΔΕ του Υποκ/τος 
ΙΚΑ Αιγίου (έγγραφο Υποκ/τος 7862/12.8.94). 

γ) Την από 7.9.94 εισήγηση της Δ/νσης Ασφάλισης 
Εσόδων - Τμ. Επαγγ. Κατηγοριών & Ειδ. θεμάτων σχετικά 
με «Κατάταξη σε ασφαλιστική κλάση και καθορισμό των 
κατά μήνα ημερών εργασίας στην ασφάλιση των μελών 
της Συνεργατικής Σημειωτών Λιμένος Αιγίου». 

δ) Την ομόφωνη γνώμη των μελών και του Κυβερνητικού 
Επιτρόπου με την εισήγηση της Υπηρεσίας. 

ε) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του ΙΚΑ, αποφασίζει ομόφωνα: 

1) Την κατάταξη των μελών της Συνεργατικής Σημειω- 
τών Λιμένος Αιγίου στην 20η ασφαλιστική κλάση και τον 
καθορισμό των κατά μήνα ημερών εργασίας στην ασφά¬ 
λιση σε 25 κατά μήνα για την από 12.10.93 - 31.12.94 
χρονική περίοδο. 

2) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Ο Διοικητής - Πρόεδρος του Δ.Σ. 

ΓΡ. ΣΟΛΩΜΟΣ 
-♦- 

Αριθ. Α22/920/αα (10) 

Τροποποίηση της 398/Συν. 39/21.12.93 απόφασης του 
Δ.Σ. του ΙΚΑ ως προς τις ημέρες ασφ/σης των μελών 
της Συνεργατικής Εκδοροσφαγέων Κατερίνης «Η 
ΝΙΚΗ». 

Αφού έλαβε υπόψη: 

α) Τις διατάξεις του άρθρου 75 του Κεφ. Γ του Κανονι¬ 
σμού Ασφάλισης του ΙΚΑ, όπως ισχύουν σήμερα (ΑΥΕ 

55575/149/18.11.65, ΦΕΚ 816/7.12.65 τ.Β'). 

β) Την 398/Συν. 39/21.12.93 απόφασή του. 

γ) Την από 7.9.94 εισήγηση της Δ/νσης Ασφ/σης Εσό¬ 
δων - Τμ. Επαγγ. Κατηγοριών & Ειδ. θεμάτων σχετικά με: 
«Τροποποίηση της 398/Συν. 39/21.12.93 απόφασης του 
Δ.Σ. του ΙΚΑ ως προς τις ημέρες ασφάλισης των μελών της 
Συνεργατικής Εκδοροσφαγέων Κατερίνης «Η ΝΙΚΗ» 

δ) Τη σύμφωνη γνώμη των μελών και του Κυβερνητικού 
Επιτρόπου με την εισήγηση της Υπηρεσίας. 

ε) Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του προϋπολογισμού 
του ΙΚΑ, αποφασίζει ομόφωνα: 

1) Την τροποποίηση της 398/Συν. 39/21.12.93απόφα¬ 
σής του ως προς τις ημέρες ασφάλισης των μελών της Συ¬ 
νεργατικής Εκδοροσφαγένων Κατερίνης «Η ΝΙΚΗ» και τον 
καθορισμό αυτών σε 13 ημέρες κατά μήνα για το έτος 
1994, χωρίς μεταβολή της ασφαλιστικής κλάσης (8η). 

2) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Ο Διοικητής - Πρόεδρος του Δ.Σ. 

ΓΡ. ΣΟΛΟΜΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(11) 

Στην 3206/6.10.1994 απόφαση Υπουργού Εργασίας 
που δημοσιεύθηκε στο ΦΕΚ 761/10.10.1994 (τ.Β') στην 
παράγραφο 3 του διατακτικού της απόφασης, διαγράφε¬ 
ται η φράση «στους δήμους (ανεξάρτητα από πληθυσμό) 
και σε κοινότητες με πληθυσμό πάνω από 5.000 κατοί¬ 
κους». 

(Από το Υπ. Εργασίας) 
-♦- 

( 12 ) 

Στην αριθμ. ΔΥ13β/19221 κοινή απόφαση των Υπουρ¬ 
γών Οικονομικών και Υγείας, Πρόνοιας και Κοινωνικών 
Ασφαλίσεων, που δημοσιεύτηκε στο ΦΕΚ 
780/17.10.1994 τ.Β' και αφορά καθορισμό του αριθμού 
των επαναπροσλαμβανομένων σε Ν.Π.Δ.Δ. τομέα υγείας 
αρμοδιότητας του Υπουργείου Υγείας, Πρόνοιας και Κοι¬ 
νωνικών Ασφαλίσεων επιφέρεται η πιο κάτω διόρθωση: 
Στη σελίδα 7347, στήλη Α', στίχο 22ο εκ των άνω, από το 
λανθασμένο: «ΔΕ Χειριστών - Εμφανιστών» στο ορθό «ΔΕ 
Χειριστών - Εμφανιστών 5» Ακόμη στην ίδια σελίδα και 
στήλη και στίχο 30ο, από το λανθασμένο «ΥΕ Εργατών» 
στο ορθό «ΥΕ Εργατών 1». 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΟΠ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


I όλων Των Τευχών Σολωμού 51 τπλ.: 52.39.762 

β ΒΙΒΛΙΟΘΗΚΗ: Σολωμού 51 τπλ.: 52.48.188 
* Για φωτοαντίγραφα παλαιών τευχών στην οδό Σολωμοΰ 51 τηλ.: 52 48 141 
Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25. 


713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τι μές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου η μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλετα. με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


α) Για το Τεύχος Α 


Η ετήοια συνδρομή είναι: 


β) 

Υ) 

δ) 

ε) 

στ) 

ζ) 

η) 

θ) 

ι) 


» » 
» » 


» » 


» » 
» » 


» » 


» » 


Β 
Γ 
Δ 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε&Ε.Π.Ε 


Δρχ. 

» 


ια) Γ ια όλα τα Τεύχη εκτός ΤΑΕ-ΕΠΕ 


15.000 
30.000 
10.000 
30.000 
20.000 
10.000 
5.000 
10.000 
3.000 
200 000 
100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


750 

1.500 

500 

1.500 

1.000 

500 

250 

500 

150 

10.000 

5.000 


Πληροφορίες, τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















